**Samfund og individ**

**Forløbets formål:**

Dette undervisningsforløb strækker sig over 6 lektioner af 60 minutters varighed. Hovedformålet er, at eleverne skal opnå viden om, hvordan det omkringliggende samfund spiller ind på individets identitetsdannelse og socialisation. Da samfund ændrer sig over tid, vil forskellige samfundstyper og deres særlige karakteristika præsenteres og diskuteres med eleverne. Fokus vil primært være på det senmoderne samfund, og den måde som livet organiseres og leves på. Gennem introduktion til faglige begreber som *aftraditionalisering, refleksivitet, udlejring af sociale relationer, formbarhed, risici* osv. samt centrale sociologiske teorier af Anthony Giddens Thomas Ziehe og Ulrich Beck får eleverne et fagligt begrebsapparat og en teoretisk viden, som de kan anvende direkte i deres analyser af hvordan samfundet påvirker blandt andet unges identitetsdannelse. Dette gøres ved, at eleverne fx arbejder med nogle af de farer/risici der er forbundet med individets identitetsdannelsesproces i det ’senmoderne’ samfund, ligesom der også vil blive fokuseret på unge og de særlige udfordringer som de står over for. I dette undervisningsforløb vil der være en betoning af den skriftlige dimension og gennem hele forløbet skal der arbejdes med skriftlighed herunder træning i, at redegøre, analysere og diskutere. Alle elever skal til slut oploade en blog og ”offentliggøre den” på hjemmesiden

[www.luksamfundetop.dk](http://www.luksamfundetop.dk)

**Faglige mål:**

* Anvende viden om sociologi til at redegøre for aktuelle samfundsmæssige problemer og løsninger herpå
* Påvise sammenhænge mellem relevante baggrundsvariable og sociale mønstre
* Demonstrere viden om fagets identitet og metoder
* Skelne mellem forskellige typer argumenter og udsagn, herunder beskrivelse og vurdering
* Formulere samfundsfaglige spørgsmål, opsøge informationskanaler og anvende forskellige materialetyper til at dokumentere faglige sammenhænge
* Formulere viden om faglige sammenhænge med anvendelse af faglige begreber
* Formidle og analysere på fagets taksonomiske niveauer med anvendelse af fagets terminologi
* På et fagligt grundlag argumentere for egne synspunkter, indgå i en faglig dialog og diskutere en faglig problemstilling.

**Kernestof:**

* Identitetsdannelse og socialisation
* Politiske partier i Danmark og politiske ideologier, herunder konservatisme, liberalisme og socialisme
* Kvantitativ og kvalitativ metode.

**Materialer[[1]](#footnote-1)**:

* Peter Brøndum og Thor Banke Hansen: Luk Samfundet Op! Forlaget Columbus 2010, København, s.57-84
* Samfundsstatistik 2009
* Politikerfilm fra [www.luksamfundetop.dk](http://www.luksamfundetop.dk)
* [www.facebook.com](http://www.facebook.com)
* MandagMorgens hjemmeside - interessant og bekymrende artikel omkring udkantsdanmark, <https://www.mm.dk/alt-andet-end-hovedstaden-er-udkantsdanmark>
* <http://www.dr.dk/Nyheder/Temaer/2010/Danmark_knaekker/2010/04/25090634.htm> som er DR1’s omfattende temahjemmeside omkring ”Danmark knækker”.
* ”Ungdomskultur: Paradoks. Individualitet er et must i tidens massekultur”, af Niels Ulrik Sørensen, Politiken d.11.8.2005 kan hentes på [www.infomedia.dk](http://www.infomedia.dk)
* ”Smid de dovne ud af gymnasiet”, Interview med Inge Heise, Politiken d.10.8.2002 kan hentes på [www.infomedia.dk](http://www.infomedia.dk)

1. lektion: **Det traditionelle og det moderne samfund**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Individuel skriveøvelse: (ca. 10 min.)**   - Hver elev skriver et svar på spørgsmålet: Hvorfor har jeg valgt at starte i gymnasiet/hf?  - Herefter læser eleverne det op for hinanden i par. Lad eventuelt eleverne genfortælle hinandens historie til resten af klassen.   1. **Fælles opsummering (ca. 10 min.)**   – Oplæsning af enkelte elevtekster. Kort klassedialog omkring elevernes forskellige motiver til at starte på en ungdomsuddannelse   1. **Tjek på lektien (ca. 10 min.)**   - Gennemgå figur 4.1 og 4.3 i klassen med henblik på at stadfæste udviklingen fra det traditionelle til det moderne og det senmoderne samfund. Gennemgå ’myren’, sneglen’ og ’kamæleonen ’ og stil særligt skarpt på forskellen på socialkaraktererne den traditions- og indrestyrede.     1. **Parøvelse (ca. 5 min.)**   - Kig på det I skrev ned i starten af timen. Er der spor af traditions- og indrestyring i jeres begrundelser for at starte på gymnasiet/hf?   1. **Diskussionsøvelse (ca. 20 min.)**   - Kort gennemgang af elevernes resultater. Skriv evt. vigtige stikord og vendinger fra eleverne op på tavlen.  - Vis figur 4.2 (Gemeinschaft-Gesellschaft). Diskutér om den tyske sociolog Ferdinand Tönnies har ret i sin pessimisme omkring det moderne samfunds udvikling? (Er det bedre at føle skam end skyld?). | Side 57-62, Brøndum & Hansen (2010): *Luk samfundet op!* Forlaget Columbus. København. |

2. lektion**: Anthony Giddens og det senmoderne samfund - I**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Tjek på lektien (10 min.)**   - Gennemgå kort vigtige begreber relateret til Anthony Giddens: ’Det senmoderne samfund’, ’aftraditionalisering’, ’individualisering’ samt ’ adskillelsen af tid og rum’   1. **Gruppeøvelse (20 min)**   - Udfyld figuren ’fællesskaber’ og overvej betydningen af henholdsvis fællesskabet og individualiseringen for jeres liv.  - Tæl samtidig op hvor mange i gruppen der har gået i børnehave.   1. **Fælles opsummering og diskussion (25 min)**   - Tilbagemelding fra grupperne (vis og diskutér udfyldte figurer via projektor /smart board). Tag evt. udgangspunkt i én tilfældig gruppe og lad resten supplere op.  - Hurtig sammentælling af hvor mange fra klassen der har gået i børnehave, procentregning på tavlen, sammenligning med tabel 4.1. Hvad er der sket siden 1973? (udlejring af sociale relationer)  - Hvad kan vi bruge tallene til, og hvad kan vi *ikke* bruge tallene til?   1. **Individuel øvelse (5 minutter)**   - Skriv ned: Hvad har jeg lært i dag? | Side 62-69, Brøndum & Hansen (2010): *Luk samfundet op!* Forlaget Columbus. København. |

3. lektion**: Anthony Giddens og det senmoderne samfund - II**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Individuel øvelse (ca. 5 min.)**   - Hver elev svarer skriftligt på spørgsmålet ’hvad er refleksivitet?’. (Du skal bruge et eksempel til at illustrere din pointe…)   1. **Parøvelse (ca. 15 min)**   - Eleverne interviewer hinanden i par med henblik på at indsætte familie, venner, skole og lignende sociale relationer på skalaen i figuren ’refleksivitet’  - De skal forberede sig på at kunne forklare den andens begrundelser i klassen     1. **Fælles opsummering (ca. 20 min)**   - Læreren udvælger (harpunerer) forskellige elever, der skal forklare deres interview-objekts ’refleksivitetsskala’.  - ’Objektet’ kan efterfølgende inddrages i diskussionen (var det, det, du mente?) og man kan tage en diskussion omkring interviewets fordele og ulemper som metode til at skaffe viden.   1. **Klassediskussion (ca. 20 min)**   - Spørgsmål til klassen: Hvad er forfatternes pointe i tekstboks 4.9, s. 72.  (læreren skriver stikord på tavlen med elevernes ord)  - og hvad mener I selv som unge? | Side 69-74, Brøndum & Hansen (2010): *Luk samfundet op!* Forlaget Columbus. København. |

4. lektion: **Thomas Ziehe og den kulturelle frisættelse**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Tjek på lektien (ca. 10 minutter)**   - Begrebsafklaring på tavlen: ’kulturel frisættelse’, ’formbarhed’ , ’subjektivisering’, ’ontologisering, ’potensering’     1. **Parøvelse (ca. 15 min)**   - Parrene skal undersøge hinandens Facebook-profiler og overveje om det giver mening at beskrive dem via begreberne ’subjektivisering’, ’ontologisering’ og ’potensering’. De der ikke har en Facebook-profil kan gå på www.youtube.com og lede efter eksempler på netop subjektivisering, ontologisering og potensering.   1. **Fremlæggelser (ca. 15 min)**   - Udvalgte elever argumenterer for, hvordan de mener begreberne kommer til udtryk. Vis evt. eksempler via projektor/smartboard.   1. **Fælles (20 min.)**   - Visning af en eller flere politikervideoer fra temaet ’ungepolitik’ (videoerne varer til sammen ca. 11 min.)  - Efterfølgende diskussion: Hvilke temaer har politikerne på dagsordenen over for unge? Kan man se spor af de politiske ideologier i politikernes udmeldinger? Diskutér om DF’s forslag om ’mentorordninger’ for utilpassede unge er en god idé eller en dødssejler. | Side 74-78, Brøndum & Hansen (2010): *Luk samfundet op!* Forlaget Columbus. København. |

5. lektion**: Risikosamfundet**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Individuel øvelse (ca. 5 min.)**   – Skriv: Hvilke former for risici som skaber utryghed i dit liv?     1. **Parvis (ca. 15 min.)**   - Læs op for hinanden hvad I har skrevet, og lav sammen en liste over forskellige typer af risici opsummeret via korte stikord. Skriv jeres stikord op på tavlen.   1. **Fælles opsummering og tjek på lektien (30 min.)**   - Læreren gennemgår elevernes kategorier og benytter lejligheden til at diskutere, hvilke af de anførte typer af risici, der nok altid har eksisteret, og hvilke der især knytter sig til det senmoderne samfund.  - Slut evt. af med at vise figur 4.9 og diskutér om den *’institutionaliserede individualisering’* er en hjælp eller en spændetrøje for unge i dag. Her kan man også komme ind på cutteradfærd.   1. **Individuel øvelse (ca. 5 min)**   - Skriv: Hvad har jeg lært i dag?   1. **Fælles opsummering (5 minutter)**   - Eleverne opfordres til at læse op, hvad de har skrevet. Enkelte elevtekster læses op. | - Side 78-84, Brøndum & Hansen (2010): *Luk samfundet op!* Forlaget Columbus. København. |

6. lektion**: ’Ud af huset’ og summativ evaluering (test)**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Individuel øvelse (ca. 40 min)**   - Skriv et blogindlæg der skal offentliggøres på ’Luk samfundet op’ hvor du diskuterer både fordele og ulemper ved at være ung i det senmoderne samfund. Du skriver til jævnaldrene men også til lærere. Du skal bruge mindst tre faglige begreber i din tekst og du må godt genbruge og omskrive tekstbidder du tidligere har fremstillet i forløbet. Du skal bare sørge for at din tekst er sammenhængende og godt formidlet.   1. **Individuel øvelse (2o min)**   - Udfyld multiple choice test | Der behøver ikke være lektie til dette modul, men det kan være en god ide, at bede eleverne læse disse to artikler som kan supplere deres arbejde med at udarbejde blog-indlæg.   * ”Ungdomskultur: Paradoks. Individualitet er et must i tidens massekultur”, af Niels Ulrik Sørensen, Politiken d.11.8.2005 kan hentes på [www.infomedia.dk](http://www.infomedia.dk) * ”Smid de dovne ud af gymnasiet”, Interview med Inge Heise, Politiken d.10.8.2002 kan hentes på [www.infomedia.dk](http://www.infomedia.dk) |

1. På websitet [www.luksamfundetop.dk](http://www.luksamfundetop.dk) – under kapitel 4 findes en række øvelsesopgaver der indeholder supplerende materiale. De kan inddrages undervejs i forløbet. [↑](#footnote-ref-1)